《留别赵明府》
宋代·喻良能

彩棒漫分部，牛刀新发硎。
花城方窃荫，瓜戌已馀蓂。
生计双蓬鬓，归心几驿亭。
他时重会面，应是眼俱青。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。